Diari Oficial de la Generalitat Valenciana


Sumari del DOGV 6503, del 15-04-2011 (2011/3679)

Notificació de la sentència dictada en el judici verbal número 1325/2009.
-------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3679


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal número 1325/2009. [2011/3679]  
Judici verbal 001325/2009  
Parts demandants: Carmen Amigo Amigo i Antonio López Martín.  
Part demandada: Locimo, SA.  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:  
«Estimar la demanda interposada pel procurador Esteban Giner Moltó, en nom i representació de Carmen Amigo Amigo i d'Antonio López Martín, contra la mercantil Locima, SA, per la qual cosa:  
1. Condemne la mercantil Locimo, SA, a elevar a escriptura pública el contracte de compravenda, de 26 de setembre de 1993, de la finca número 41.679, del Registre de la propietat de Dénia, inscrita en el tom 1.358, llibre 527, foli 177, corresponent a la quota indivisa de propietat del període setmanal de 9 de la multipropietat, sota l'advertència que de no fer-ho es realitzarà pel Jutjat en la fase d'execució de sentència.  
2. La mercantil Locimo, SA, ha de pagar les costes causades en aquest procediment.  
Notifiqueu aquesta sentència a les parts i assenyaleu-los que contra aquesta sentència, que no és ferma, es pot interposar un recurs d'apel·lació, que cal preparar, si pertoca, davant aquest Jutjat dins dels cinc dies següents a la seua notificació (art. 455 i 457 LEC).  
De conformitat amb el que estableix la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica del Poder Judicial, d'1 de juliol de 1985, perquè aquest recurs d'apel·lació s'admeta a tràmit, s'haurà de constituir un dipòsit de 50 euros, que es tornarà únicament en el cas que el recurs s'estime. L'esmentada quantitat haurà de ser ingressada en el compte de l'entitat Banesto que correspon a aquest expedient, tot indicant en el camp "Concepte" el codi "02 civil-apel·lació" i la data de la resolució objecte de recurs, amb el format DD/MM/AAA.  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge o la magistrada jutgessa de substitució que la firma, mentre estava constituït en audiència pública el dia de la seua data. En done fe».  
Atés que es desconeix el domicili o la residència actuals de la part demandada, mitjançant la provisió de 16 de desembre de 2010 el senyor jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificar a la mercantil demandada Locimo, SA.  
  
Dénia, 16 de febrer de 2011.- La secretària judicial: Esther Ferrer Cejalvo.